ינאר מוחמד

**ינאר מוחמד** (בערבית: **ينار محمد**; 1960 - 2 במרץ 2026) הייתה פמיניסטית עיראקית. הייתה חברה מייסדת ומנהלת של ארגון "חופש הנשים" (حرية المرأة) שפעל להגנה על זכויות נשים בעיראק.

בשנת 2008 היא קיבלה את פרס קרן גרובר להגנה על זכויות נשים.

## קורות חיים
ינאר מוחמד נולדה בבגדאד למשפחה ליברלית שבה אמה הייתה מורה בבית ספר ואביה היה מהנדס. סבהּ מצד אמהּ היה "מולא" (כהן דת) מכובד בשל אדיקותו והידע הרב שלו בדת האסלאם. בצעירותה היא התעמתה עם המסורת האסלאמית, שאפשרה לסבא שלה להתחתן ב"נישואי כפייה" עם נערה בגיל 14. המקרה גרם לה להחליט על רצונה להגן על זכויותיהן של נשים.

מוחמד למדה באוניברסיטת בגדאד, וסיימה ב-1984 תואר ראשון בהנדסה ובשנת 1993 היא סיימה את לימודיה לתואר שני. בתקופה זו היא הייתה חברה במפלגה הקומוניסטית העיראקית אך לא ידוע על פעילותה הפוליטית לפני סיום לימודיה.

מיד לאחר סיום לימודיה, משפחתה החליטה להגר לקנדה. מוחמד תיארה את ההגירה כ"יציאה לגלות".

בשנת 2003 ארצות הברית פלשה לעיראק ומוחמד החליטה לחזור למולדתה כדי להיאבק למען זכויות נשים. במכתב שכתבה לאמהּ היא כתבה: .

נפטרה ב-2 במרץ 2026.

## פעילותה בעיראק
מיד לאחר חזרתה לעיראק, מוחמד הקימה כמה ארגונים לקידום זכויות נשים בעיראק, כמו: הארגון לחירות נשים בעיראק (حرية المرأة; Organization of Women's Freedom in Iraq - OWFI) והוועדה להגנת זכויות הנשים העיראקיות (لجنة الدفاع عن حقوق المرأة العراقية). במקביל, היא הייתה העורכת הראשית של העיתון אל-מוסאווה (المساواة; בעברית: שוויון), שעסק במאבק פמיניסטי נגד הפונדמנטליזם האסלאמי, פטריארכיה וחוקים שבטיים, ושפך אור על סבלן של הנשים במהלך המלחמה.

### פעילות הארגונים
הארגונים שהקימה, יחד עם ארגונים אחרים לשמירה על זכויות האדם בכלל וזכויות נשים בפרט, פעלו באותה התקופה, בתחומים כמו:
* הקמת מקלטים סודיים לנשים המאוימות באלימות במשפחה.
* מאבק בסחר בנשים צעירות והגנה עליהן מעבדות מינית ומזנות.
* שיעורים לנשים בתחום ההתמודדות עם חוסר סובלנות.
* שמירת זכויות נשים בבתי כלא.
* זכויות ללהט"ב.

בראיון ל־CNN בשנת 2007 מוחמד ציינה שדווקא בזמן שלטונו הטוטליטרי של סדאם חוסיין הנשים נהנו מהגנה ומשוויון זכויות ואילו בזמן המלחמה ולאחריה, מצב הנשים הורע.

בשנת 2015 מוחמד נאמה בפני מועצת הביטחון של האו"ם, בדיון פתוח בנושא "נשים ושלום וביטחון". היא נאמה מתוקף תפקידה כמייסדת שותפה ונשיאת ארגון חופש הנשים בעיראק (OWFI) ומטעם קבוצת עבודה של ארגונים לא ממשלתיים (NGO) בנושא נשים, שלום וביטחון.

## דעות פוליטיות
### דת ופוליטיקה
ינאר מוחמד לא התנגדה לדת אך היא סברה שהמדינה והממשלה חייבות להיות בעלות אופי חילוני, אחרת לא יושג שוויון. לדוגמה, דו"ח Human Rights Watch משנת 2008 מצביע על כך שנשים הותקפו ברחובות על ידי מי שראו את מעשיהן כבלתי מוסריים כגון אי כיסוי ראש והתקפות אלו אילצו נשים להישאר בבית.

### [[פלישת ארצות הברית לעיראק]]
מוחמד תקפה את פלישת ארצות הברית לעיראק, וסברה שבמבחן התוצאה, הפלישה הפכה את הרחובות העיראקים לאזורים ללא נשים. בראיון ב-2007 היא הסבירה את השקפתה על הפלישה לעיראק, ובין היתר אמרה: 

## הוקרה
* בשנת 2008 קיבלה את פרס קרן גרובר להגנה על זכויות נשים.
* בשנת 2013 קיבלה את פרס אלינור רוזוולט לזכויות נשים.
* בשנת 2016 קיבלה את פרס ראפטו (Rafto Prize) של נורווגיה.

## איומים על חייה
* כתוצאה מפעילותה, ינאר מוחמד קיבלה ב-2004 איומים על חייה מגורמים אסלאמיים קיצוניים וקיבלה אבטחה חמושה.
* בשנת 2023 היא נאלצה לעזוב את עיראק, לאחר ש
* על אף גלותה, הארגונים שהקימה פעילים, אך נתונים לרדיפות של הממשלה. בעיראק חוקק חוק לפיו רק הממשלה רשאית להפעיל מקלטים לנשים שעברו התעללות או שרוצות לברוח מאלימות במשפחה ומכיוון שלממשלה אין תשתית לתמוך במקלטים אלה, היא מכניסה את הקרבנות לבתי כלא לנשים.

## קישורים חיצוניים

## הערות שוליים

קטגוריה:פמיניסטיות ערביות
קטגוריה:פמיניסטים ערבים
קטגוריה:עורכות עיתונים
קטגוריה:עורכי עיתונים
קטגוריה:זוכות פרס 100 נשים (BBC)
קטגוריה:בגדאד: אישים
קטגוריה:מהגרים לקנדה
קטגוריה:בוגרות אוניברסיטת בגדאד
קטגוריה:בוגרי אוניברסיטת בגדאד
קטגוריה:ילידות 1960
קטגוריה:ילידי 1960
קטגוריה:נפטרות ב-2026
קטגוריה:נפטרים ב-2026